Claudia Roth

Claudia Roth (* 15. meje 1955 w Ulmje) je němska politikarka strony Zwjazk 90/Zeleni a běše w lětomaj 2001/02 kaž tež wot 2004 do 2013 jedna ze stronskeju předsydow. Wot oktobra 2013 do decembra 2021 skutkowaše jako wiceprezidentka zwjazkoweho sejma. Roth je wot 8. decembra 2021 statna ministerka za kulturu a medije w kabineće Scholz.

Wot 1989 do 1998 bě zapósłanča Zelenych w Europskim parlamenće, wot 1998 do 2001 a znowa wot 2002 čłonka zwjazkoweho sejma. Wona bě direktna kandidatka swojeje strony we wólbnym wokrjesu Augsburg-město a dósta w tutym při wólbach 2021 20,6 % wotedatych hłosow.

 Wotkazaj 

claudia-roth.de

Kategorija:Žona
Kategorija:Rodź. 1955
Kategorija:Němc
Kategorija:Zapósłanc zwjazkoweho sejma
Kategorija:Čłon Zwjazka 90/Zelenych
Kategorija:Politikar (20. lětstotk)
Kategorija:Politikar (21. lětstotk)
Kategorija:Čłon Europskeho parlamenta